**ГРАД СКОПЈЕ**

**СЕКТОР ЗА ЛОКАЛЕН ЕКОНОМСКИ РАЗВОЈ**

**СКОПЈЕ**

**ПРИЛОГ КОН ПРИЈАВАТА ЗА ДОДЕЛУВАЊЕ НА СРЕДСТВА ЗА ФИНАНСИРАЊЕ НА ФЕСТИВАЛИ, НАСТАНИ И МАНИФЕСТАЦИИ ОД ОБЛАСТА НА ТУРИЗМОТ И УГОСТИТЕЛСТВО**

**СОДРЖИНИ И КРИТЕРИУМИ ШТО ТРЕБА ДА БИДАТ ИСПОЛНЕТИ ОД СТРАНА НА РЕАЛИЗАТОРОТ НА МАНИФЕСТАЦИЈАТА: „Стрит фуд фестивал (Street food Festival)”**

**1. СОДРЖИНИ НА МАНИФЕСТАЦИЈАТА:**

* Манифестацијата да биде дестинација на забава со богата музичка содржина и настап на изведувачи и вокални бендови, како и за дегустација на висококвалитетни оброци комбинирани од модерна и традиционална кујна, локална и меѓународна, на атрактивен и забавен начин, на која ќе учествуваат мали компании чија основна дејност е подготовка и продажба на брза улична храна и пијалоци. Овој настан би се одржал во Градскиот Парк во Скопје, на мини комбиња и специјаизирани штандови за брза храна. Во проектот би биле поканети да се вклучат збратимените градови на Скопје и сите заинтересирани држави од Европа и светот;
* Да понуди листа за соработка и покани за учество на малите компании;
* Покана за учество на реномирани домашни и странски бендови;
* Понуди краток нацрт - проект за одвивање на професионално оценување на виното;
* Церемонијата на отворањето на манифестацијата од страна на Градоначалникот на Град Скопје;
* Расчистување на локацијата и враќање во состојбата како пред нејзината употреба.

1. **УСЛОВИ ЗА РЕАЛИЗАЦИЈА НА МАНИФЕСТАЦИЈАТА:**

* Искуство во организација и координација на манифестации и фестивали од отворен карактер, најмалку три години;
* Времето на одржувањето – Во консултација со Град Скопје;
* Локација: Градски Парк или атрактивна локација во консултација со Град Скопје;
* Инфраструктура: (во договор со Град Скопје):
  + оградување на просторот во кој ќе се одвива манифестацијата,
  + електрична инсталација,
  + соодветно озвучување и осветлување според локацијата и објектите,
  + водоводна инсталација,
  + обезбедување на подвижни санитарни чворови за одржување на хигиената на манифестацијата (договор со соодветна фирма),
  + обезбедување и одржување на хигиена во соработка со ЈП Комунална хигиена на Град Скопје,
  + соодветен број на мобилни тоалети според бројот на очекуваните гости,
  + репрезентативно-продажни мини комбиња и специјаизирани штандови за брза храна, пултови, маси и клупи за посетителите
  + учество на мали компании кои нудат висококвалитетни оброци комбинирани од модерна и традиционална кујна, локална и меѓународна, на атрактивен и забавен начин
  + обезбедување на соодветна активна анимација на манифестацијата по програмата на манифестацијата: краток нацрт на проект со идеи,
  + поседување на соодветна опрема за логистика на манифестацијата,
  + обезбедување на соодветна музичка опрема за исполнување на музичките анимации на манифестацијата (договор со соодветна опрема),
  + на сите бини да се постави логото на Град Скопје,
  + останати инфраструктурни елементи кои ќе бидат предложени од страна на реализаторот и излагачите.
* Обезбедување (во договор со Град Скопје и МВР);
* Изработка на репрезентативен и промотивен материјал;
* Медиумска покриеност на манифестацијата, како од електронските, така и од пишаните медиуми (една недела пред настанот, огласи и спотови да се пуштаат од најмалку 3 ТВ куќи и 3 радио станици, како и информации во дневните весници) и обезбедување на соодветно претставување на манифестацијата од соодветна маркетинг куќа;
* Обезбедување на соодветен нацрт - графички предлог за пропагандниот материјал на манифестацијата (плакат, флаер, брошура, плакета - благодарница);
* Обезбедување на соодветна активна анимација на манифестацијата, а по програмата на манифестацијата - краток нацрт проект со идеи;
* Водење на посебна евиденција на документи за приходите и трошоците околу организацијата на манифестацијата која по завршувањето на манифестацијата ќе биде предадена на Градот.

1. **КРИТЕРИУМ ЗА ДОДЕЛУВАЊЕ НА ДОГОВОР ПО ЈАВЕН ПОВИК**

За носител на Договорот по Јавен повик ќе биде избрана онаа пријава која што ќе биде оценета како најповолна од збирoт на бодовите за секој елемент посебно.

|  |  |
| --- | --- |
| Критериуми | Максимум бодови |
| **1. Организациска структура и ресурси** | **30** |
| 1.1 Апликантот има потребна организациска структура и човечки ресурси за реализација на манифестацијата (вработени, активни волонтери, хонорарно ангажирани лица, итн) | 10 |
| 1.2 Апликантот располага со логистика (канцелариски простор и техничка опрема за реализација на манифестацијата) | 10 |
| 1.3 Видливост на апликантот online | 10 |
| **2. Финансирање на предлог проектот за реализација на манифестацијата** | **30** |
| 2.1 Детално разработен финансиски план за потребните  средства за реализација на манифестацијата | 10 |
| 2.2 Апликантот обезбедува процент на сопствено учество во остварување на проектот | 10 |
| 2.3 Реален финансиски план (описот на трошоци по категории позиции соодветствува со пазарните цени) | 10 |
| **3. Квалитет на предлог проектот за реализација на манифестацијата** | **40** |
| 3.1 Јасна и соодветно определена општа цел на предлог проектот која ќе придонесе кон реализација на дадените приоритети од Програмата на активности од областа на локалниот економски развој на Град Скопје | 10 |
| 3.2 Понудени квалитетни и иновативни решенија во предлог проектот | 10 |
| 3.3 Обезбедена вклученост на други институции и организации | 10 |
| 3.4 Предлог проектот за спроведување на манифестацијата е јасен и остварлив | 10 |

Секоја област од посебните критериуми ќе се вреднува со 1 бод, 5 бода или 10 бодови, со следното значење: 1 - не, 5 - делумно и 10 - да.

\*Напомена:

* Да се достават биографии на организаторите на манифестацијата;
* Да се достави потпишана согласност за пријава на интерес за учество на манифестацијата, за секој учесник посебно;
* Да се наведе искуството на апликантот за организирање на манифестации (при оценување во предвид ќе се земе организација на манифестации од сличен тип во поглед на масовност на фестивали, времетраење и сл.);
* Во доставениот предлог проект да се достави забавна програма (музички имиња и сл);
* Во поднесената предлог проект да се достави список на учесници на манифестацијата.

Градоначалник на Град Скопје

Данела Арсовска

\_\_\_\_\_\_\_\_\_\_\_\_\_\_